3a C. PLINII HIST. NAT. LIB. XVIII. 



pondo. Sectum verti ad solem , nec nisi siccum construi 

 oportet : nisi fuerit hoc observatum diligenter, exhalare 

 matutino nebulam quamdam, metasque mox sole accendi, 

 et conflagrare certum est. Rursus rigari desecta oportet, 

 ut secetur autumnale fenum , quod vocant cordum. In- 

 teramnae in Umbria quater anno secantur, etiam non 

 rigua. Ter vero plerisque in locis : et postea in ipso pa- 

 bulo non minus emolumenti est, quam a feno. Armento- 

 rum id cura, jumentor unique progeneratio suum cuique 

 consilium dabit, optimo maxime quadrigarum quaestu. 



Solstitium. 



LXVIII. Solstitium peragi in octava parte Cancri , et 

 octavo kalendas julii diximus. Magnus hic anni cardo , 

 magna res mundi. In hoc usque a bruma dies creverunt, 

 sex mensibus. At sol ipse ad Aquilonem scandens , ac 

 per ardua enisus ab ea meta iucipit flecti , et digredi 

 ad Austrum , aucturus noctes aliis sex mensibus , abla- 

 turusque diei mensuram. Ex hoc deinde rapiendi con- 

 vehendique fructus alios atque alios tempus , et praepa- 

 randi se contra saeVam feramque hiemem : decebatque 



